ไฟแนนซ์ทูเดย์
นริศ ชัยสูตร ผู้อำนวยการสำนักงานเศรษฐกิจการคลัง (สศค.)
25 ส.ค. 2554

นริศ ชัยสูตร ผู้อำนวยการสำนักงานเศรษฐกิจการคลัง (สศค.) 
และทีมงาน ประจำการรัฐสภา 2 วัน 2 คืน สนับสนุนข้อมูล ธีระชัย ภูวนาถนรานุบาล รมว.คลัง ในการแถลงนโยบายของรัฐบาล ซึ่งปรากฏว่า รมว.คลัง ใช้ข้อมูลในการชี้แจงน้อยมาก
...ส่วนที่เห็นหน้าอีก 3 หนุ่ม ทั้ง อารีพงศ์ ภู่ชอุ่ม ปลัดกระทรวงการคลัง พงษ์ภาณุ เศวตรุนทร์ อธิบดีกรมสรรพสามิต และ จักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) ต่างพาเหรดมาเป็นกำลังใจ รมว.คลัง กันพรึ่




...การอภิปรายของรองนายกฯ ร.ต.อ.เฉลิม อยู่บำรุง เรื่องภาษีหุ้นชิน ว่าศาลฎีกาวินิจฉัยว่าเป็นนิติกรรมอำพราง นิติกรรมเป็นโมฆะ ทำให้ พานทองแท้ ชินวัตร และ พินทองทา ชินวัตร ไม่ต้องเสียภาษี 1.2 หมื่นล้านบาท กำลังเป็นเรื่องปวดหัว รมว.คลัง คนใหม่ เพราะก่อนหน้าที่เป็นเลขาธิการ ก.ล.ต. เคยสั่งปรับเงินพานทองแท้ไป 5.98 ล้านบาท เพราะไม่แจ้งการถือครองหุ้นที่ผ่านมาทุก 5% และไม่ทำเทนเดอร์ออฟเฟอร์เมื่อถือหุ้นเกิน 25%
หากนิติกรรมเป็นโมฆะตามที่ รองนายกฯ เฉลิม ฟันธง ก.ล.ต.ก็ต้องคืนเงินให้พานทองแท้ เพราะหากไม่คืนก็เท่ากับว่า ก.ล.ต. ยืนยันว่า มีนิติกรรมเกิดขึ้นจริง สวนทางกับกรมสรรพากรที่รายงาน รมว.คลัง ว่า เก็บภาษีหุ้นจากอดีตนายกฯ เจ้าของหุ้นตัวจริงไม่ได้ เพราะเป็นนิติกรรมอำพราง
...จะเห็นว่าเรื่องที่ถูกบิดเบี้ยวก็มันหยดติ๋งๆ อย่างนี้ ยิงซุกใต้พรมมากเท่าไหร่ก็ยิ่งเป็นน้ำลดตอผุด โผล่มาให้เห็นมากขึ้นเท่านั้น
นี่ยังไม่รวมคำพิพากษาศาลอุทธรณ์คดีเลี่ยงภาษีของ บรรณพจน์ ดามาพงศ์ ที่ศาลสรรพากรอ่านแล้ว อาจจะต้องหนาวว่า การไม่ยื่นอุทธรณ์เก็บภาษี พานทองแท้ และ พินทองทา ถือเป็นการละเว้นปฏิบัติหน้าที่ทำให้รัฐเสียหายหรือไม่....อู้ย หนาวๆๆๆๆ